Berthe Brincour
D'Berthe Brincour, gebuer de 17. November 1879 an der Stad Lëtzebuerg, an do gestuerwen de 15. Mäerz 1947, war eng lëtzebuergesch Molerin.

D'Berthe Brincour war d'Duechter vum Affekot Johann Joseph Brincour an der Maria Huber. Ëm 1910 huet si zu München Konscht studéiert. Duerno huet si zu Genf a Lausanne gewunnt.

Tëscht 1934 an 1941 huet se zu Paräis gelieft an huet do an den Tuilleries an am Salon des Indépendants hir Biller presentéiert. Och am Salon vum Cercle artistique de Luxembourg waren hir Portraits-, Landschafts- a Blummebiller ze gesinn.

1941 ass d'Berthe Brincour nees op Lëtzebuerg komm. Si huet hiert Wierk dem Lëtzebuerger Staat vermaach. En halleft Joer no hirem Doud gouf eng Retrospektiv-Ausstellug vun hire Wierker organiséiert. 1966 goufen hir Wierker an der Escher Konschtgalerie zesumme mat deene vum Sosthène Weis ausgestallt.

Wierk

Kuckt och
 Lëscht vu lëtzebuergesche Konschtschafenden

Um Spaweck

Lëtzebuergesch Moler
Gebuer 1879
Gestuerwen 1947